《凤凰台上忆吹箫 题小素大嫂“停琴伫月图”》
清代·江瑛

素练明寒，香鬟雾湿，半庭辉接烟浮。忆云和音杳，凄绝仙俦。

目烟银河一抹，广寒远、旧□空留。更谁奏、高山流水，遗响千秋。

徒愁。知音寂寂，自立尽桐阴，对影凝眸。念钧天梦隔，韶乐谁修。

我亦蕊珠旧侣，伤共谪、恨并云流。云流处、人间天上，两地悠悠。

作者简介：江瑛，字蕊珊，甘泉人，解元江璧妹，汪阶符室。